Okresná prokuratúra Lučenec 
F. Lehára 12, 984 80 Lučenec 1

Sp. zn. : 2 Pv 500/13/6606	Lučenec, 18.12.2014
EEČ : 2-47-182-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d, písmeno f Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Lučenec
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 25.10.2013, spisová značka 2 Pv 500/13/6606, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 14.08.2013 okolo 20.00 h bez povolenia, z kukuričného poľa, ktoré sa nachádza v katastri obce XXXXX, evidovaného ako orná pôda a patriaceho do poľnohospodárskeho pôdneho fondu odcudzil 47 šúľkov kukurice, ktoré si vložil do igelitového vreca a vaku a cestou domov bol kontrolovaný hliadkou OO PZ XXXXX, čím pre spoločnosť XXXXX, XXXXX, IČO: XXXXX spôsobil škodu vo výške 14,10 €, a uvedeného konania sa dopustil napriek tomu, že mu bola za priestupok proti majetku uložená pokuta rozhodnutím o priestupku č. XXXXX zo dňa 5.4.2013, právoplatné dňa 27.5.2013, vykonateľné dňa 11.6.2013 vo výške 30,- €,          

Uznesením prokurátora Okresnej prokuratúry XXXXX zo dňa 25.10.2013, spisová značka 2 Pv 500/13/6606, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátorky Okresnej prokuratúry v XXXXX sp. zn. 2 Pv 500/13/6606-6 z 25.10.2013 bolo podľa § 216 odsek 1 Trestného poriadku v trestnej veci XXXXX, obvineného z prečinu krádeže podľa § 212 odsek 2 písmeno d),  f)  Trestného zákona podmienečne zastavené trestné stíhanie, pričom mu bola určená skúšobná doba v trvaní dvanásť mesiacov. Toto uznesenie nadobudlo právoplatnosť dňa 05.11.2013. Skúšobná doba skončila dňa 05.11.2014 .

	Obvinený XXXXX prečin krádeže podľa § 212 odsek 2 písmeno d),  f)  Trestného zákona spáchal tak, že dňa 14.08.2013 asi o 20:00 hodine z kukuričného poľa, ktoré sa nachádza v katastri obce XXXXX odcudzil 47 šúľkov kukurice, čím pre spoločnosť XXXXX XXXXX spôsobil škodu vo výške 14,10,- Eur a tento skutok spáchal napriek tomu, že mu bola za priestupok proti majetku podľa § 50 odsek 1 Zákona č. 372/1990 Zbierky o priestupkoch v znení neskorších predpisov uložená pokuta rozhodnutím Obvodného úradu XXXXX, odboru všeobecnej vnútornej správy sp. zn. XXXXX z 05.04.2013, ktoré nadobudlo právoplatnosť dňa 27.05.2013 vo výške 30,- Eur.
 
    	Vykonaným šetrením a to odpisom z registra trestov, posudkom z miesta trvalého bydliska, písomnými správami z Obvodného oddelenia PZ SR XXXXX a  z Okresného úradu, odboru všeobecnej vnútornej správy v XXXXX bolo preukázané, že obvinený XXXXX v skúšobnej dobe viedol riadny život a vyhovel uloženým podmienkam. Možno teda konštatovať, že sa obvinený XXXXX v skúšobnej dobe podmienečného zastavenia trestného stíhania osvedčil. 

	Na základe týchto dôvodov som preto rozhodol tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ervin Csonka
prokurátor